1938

Godina 1938 (MCMXXXVIII) po gregorijanskom kalendaru bila je redovna godina koja počinje u subotu (link pokazuje godišnji kalendar).


Događaji

Januar/Siječanj 
 1. 1. - Nacionalizacija železnice u Francuskoj: osnovano je Nacionalno društvo francuskih železnica (SNCF) koje obuhvata razne železničke kompanije.
 2. 1. - Izgorio Kolobara han u Sarajevu (odn. 29. decembra).
 6. 1. - Najniža temperatura ove zime u Beogradu: -19,5 C. Ovih dana se zaledila uvala sv. Petra u Šibeniku.
 8. 1. - Španski građanski rat — Teruelska bitka: republikanci zauzimaju Teruel posle borbe za Guvernerovu zgrad, ali bitka se nastavlja - sada nacionalisti vrše opsadu. 
 9. 1. - Grčki princ Pavle se oženio Frederikom Hanoverskom (kraljevski par 1947-64, roditelji španske kraljice Sofije). 
 10. 1. - Drugi kinesko-japanski rat: Japanci zauzeli Qingdao na poluostrvu Šantung. 
 12. 1. - Prvo zasedanje Vrhovnog sovjeta SSSR, prvi predsednik Prezidijuma VS je Mihail Kalinjin. 
 12. 1. - Masovna tuča i pucnjava na sajmu u Omarskoj kod Prijedora, stradalo šest seljaka.
 15 - 22. 1. - Predsednik vlade Kraljevine Jugoslavije Milan Stojadinović u poseti Nemačkoj.
 17. 1. - 24. 2. - Međunarodna izložba nadrealizma u Parizu. 
 19. 1. - Umro Branislav Nušić, pored njegovog odra u Narodnom pozorištu sutradan prolazi "15.000" Beograđana.
 19. 1. - Najjače bombardovanje Barselone ovog meseca, preko 170 mrtvih. 
 21. 1. - Dekret o reviziji državljanstva Jevreja u Rumuniji, tvrdi se da ih ima 250-500 hiljada "nelegalnih".
 23. 1. - Prva predstava dečijeg "Rodinog pozorišta" u Beogradu.
 25. 1. - Uveče i tokom noći u većem delu Evrope, uključujući Jugoslaviju, videla se jaka krvavocrvena polarna svjetlost, sujeverni to već smatraju predznakom rata i velike nesreće, a neki katolici povezuju pojavu sa proročanstvom iz Fatime.
 26. 1. - U pariskom predgrađu Villejuif eksplodiralo 3.000 ručnih granata zaplenjenih od kagulara - 14 mrtvih.
 27. 1. - Nemački ministar rata feldmaršal Werner von Blomberg daje ostavku, ucenjen pornografskim slikama supruge kojom se oženio ranije tokom meseca (→ Afera Blomberg–Fritsch).
 28. 1. - Na autoputu Frankfurt–Darmstadt, Mercedesov vozač Rudolf Caracciola postiže rekordnih 432,7 km/h za leteći kilometar; Bernd Rosemeyer iz Auto Uniona vozi 432 km/h, zatim gine u sledećem pokušaju, sletevši s puta.
 29. 1. - Nemački hemičar Paul Schlack, sintetisao najlon 6, poznatiji po trgovačkoj oznaci perlon. 
 30. 1. - Prvi put dodeljena Nemačka nacionalna nagrada za umetnost i nauku, Hitlerova alternativa za Nobela.

Februar/Veljača 
 1. 2. - Jak zemljotres u Bandskom moru, Nizozemska Istočna Indija, praćen cunamijem, ali nema žrtava. 
 4. 2. - Promene u Trećem Rajhu:
 Hitler ukida Ministarstvo rata i uvodi Visoku komandu (Oberkommando der Wehrmacht - OKW) na čelu sa Wilhelmom Keitelom, čime nemačku vojsku stavlja pod svoju kontrolu. 
 Walther von Brauchitsch je komandant kopnene vojske umesto von Fritscha koji je ucenjen optužbama za homoseksualnost. 
 Joachim von Ribbentrop je novi ministar spoljnih poslova umesto Konstantina von Neuratha.
 5. 2. - Poslednji sastanak Hitlerovog kabineta. Walther Funk je novi rajhsministar za ekonomiku umesto Göringa (narednog meseca za utehu dobija feldmaršalsku palicu). 
 4. 2. - "Snežana i sedam patuljaka" kreće u redovnu distribuciju u SAD, daleko najgledanije ostvarenje ove godine.
 5 - 7. 2. - Bitka kod Alfambre je ubedljiva nacionalistička pobeda severno od Teruela, u valjda poslednjoj konjičkoj bici na zapadu Evrope. 
 6. 2. - Izabrana 23 senatora KJ: 17 mandata za JRZ i 6 za bivšu SDK.
 6. 2. - Slučaj Butenko: sovjetski diplomata u Rumuniji Fjodor Butenko nestao iz Bukurešta - SSSR optužuje Rumuniju za ubistvo, mada se Butenko kasnije javio iz Italije kao prebeg. Ovim se otežava položaj Čehoslovačke, jer bi SSSR mogao uputiti pomoć samo preko Rumunije.
 6. 2. - Sovjetski dirižabl SSSR-V6 Osoaviahim udario u brdo, na putu da pomogne Papanjinovoj arktičkoj ekspediciji - stradalo 13 od 19 ljudi.
 8. 2. - Nakon što je vlada odustala od Konkordata, Sveti arhijerejski sinod SPC ukinuo sankcije političarima povodom izglasavanja istog 1937. Istog dana je donesen Kraljevski ukaz kojim je objavljena amnestija i obustava progona protivnika Konkordata.
 8. 2. - Železara Zenica isporučila prvu pošiljku domaćih železničkih šina normalnog koloseka - 20 vagona šina za prugu Vršac-Pančevo.
 9. 2. - Požar na svadbi u Sretnicama kod Mostara, 31 žrtva.
 10. 2. - Rumunski kralj Karol II, uzima diktatorska ovlašćenja nakon što je antisemitski premijer Octavian Goga dogovorio izborni sporazum sa liderom Gvozdene garde Codreanuom; na čelu koncentracione vlade "nacionalne sloge" je patrijarh Miron.
 10. 2. - Prva predstava dečijeg Rodinog pozorišta u Beogradu (navodno nazvano po rodi koja je krajem prošle godine sletela na Paviljon "Cvijeta Zuzorić").
 12. 2. - Austrijski kancelar Kurt von Schuschnigg u Berchtesgadenu primoran pod pretnjom invazije da prihvati veće učešće nacista u vladi.
 12. 2. - Demonstracije protiv predavanja Dimitrija Ljotića u Šibeniku, u sukobu sa žandarmerijom poginuo jedan mladić.
 13. 2. - Na Tehničkom fakultetu otvoren prvi Salon arhitekture u Beogradu.
 14. 2. - Britanci posvetili pomorsku bazu u Singapuru, sa najvećim suvim dokom na svetu (morali ga dići u vazduh 1942. pred japanskim zauzećem). 
 14. 2. - Nadbiskup Stepinac odbacuje ideju katoličkih protestnih zborova po pitanju Konkordata.

 16. 2. - Rekonstrukcija austrijske vlade, ušli su nacisti Arthur Seyss-Inquart (MUP, umesto Glaise-Horstenaua koji je sada ministar bez portfelja) i Ludwig Adamovich (pravda). 
   16. 2. - Prikazana komedija Bringing Up Baby. 
 17. 2. - Prikazan film The Adventures of Tom Sawyer. 
 18. 2. - Japanci prvi put bombarduju Čungking, ukupno 268 napada do avgusta 1943, preko 10.000 mrtvih.
 19. 2. - Ekspedicija Sjeverni pol-1: Ivan Papanjin i još trojica istraživača su otišli sovjetskim ledolomcima sa leda blizu Grenlanda.
 20. 2. - Hitler se obraća Rajhstagu: zalaže se za pravo samoopredeljenja "10 miliona Nemaca" koji žive u dve susedne države.
 21. 2. - Izabran patrijarh srpski Gavrilo, ustoličen u Peći 2. avgusta.
   21. 2. - Nakon Edenove ostavke, novi britanski ministar ino. poslova je pristalica appeasement-a Lord Halifax (do 1940). 
 22. 2. - Španski građanski rat: završena Bitka za Teruel, nacionalisti povratili Teruelsku izbočinu.
 24. 2. - Prva komercijalna upotreba najlona - četkica za zube u SAD.
 2x. 2. - Kod Bosanske Rače potonula drvarica "Morava", pet utopljenih.
 27. 2. - Rumunija dobila novi ustav: legalizovana diktatura kralja Karola.
   27. 2. - Sastanak stalnog saveta Balkanskog pakta u Ankari, priznata italijanska imperija u Africi.

Mart/Ožujak 

 1 - 3. 3. - Velika poplava na području Los Angelesa, 113 mrtvih. 
 3. 3. - Kod Damama otkrivena prva nafta u Saudi Arabiji.
 5. 3. - Otvoren prvi salon automobila u Beogradu.
   5. 3. - Nemački teniser Gottfried von Cramm uhapšen po optužbi za homoseksualnost. 
 5 - 6. 3. - Bitka kod rta Palos je najveća pomorska bitka Španskog rata i pobeda republikanaca, ali od male vrednosti. Nacionalistička krstarica Baleares potonula sa preko 700 ljudi, uključujući admirala Vierna Belanda.
 7. 3. - 19. 4. - Aragonska ofanziva je veliki uspeh španskih nacionalista.
 8. 3. - Dekretom francuske vlade, arapski jezik proglašen za strani u Alžiru. 

 9. 3. - Austrijski kancelar Šušnik najavio za 13. mart plebiscit o nezavisnosti Austrije; pravo glasa imaju stariji od 24 godine, što je nepovoljno za naciste.
   9. 3. - Centralna televizija SSSR počela redovno emitovanje u Moskvi. 
 10. 3. - 10. dodjela Oscara: najbolji film je The Life of Emile Zola, tri nagrade od 10 nominacija.
   10. 3. - Prikazan film Jezebel sa Bette Davis. 
 11. 3. - Austrijski kancelar Šušnik daje ostavku usled gomilanja nemačkih trupa na granici i nemira u zemlji. 
 12. 3. - Anšlus: Nemačka vojska ušla u Austriju, novi kancelar Seyss-Inquart sutradan proglašava aneksiju (potvrđeno referendumom 10. 4.). Austrija (Österreich, "Istočni rajh") postaće Ostmark ("Istočna marka" ili "krajište"). 
 2 - 13. 3. - Velika čistka — Treći Moskovski proces, "Proces desno-trockističkom bloku", Suđenje 21-om: tri zatvorske i 18 smrtnih kazni - Buharin, Rikov, Krestinski, Rakovski, Jagoda i dr. (streljani 15. 3., takođe i Kamilo Horvatin, član CK KPJ). 
 13. 3. - Léon Blum ponovo postaje premijer Francuske, na manje od mesec dana - obećava pomoć Čehoslovačkoj, šalje opremu republikanskoj vladi u Španiji.
 13. 3. - Rusifikacija: ruski jezik postaje obavezan predmet u svim neruskim školama u SSSR. 

 13. 3. - Bokser Dragan Miletić umro u Beogradu od posledica sinoćnjeg nokauta.
 14. 3. - Hitler trijumfalno stiže u Beč. 
 16 - 19. 3. - Jako bombardovanje Barselone, gine preko 1.000 civila
 17. 3. - Poljski ultimatum Litvaniji za uspostavljanje diplomatskih odnosa - Litvanija pristaje na odnose ali se ne odriče ni prava na region Vilniusa.
 18. 3. - Meksički predsednik Lazaro Cardenas nacionalizovao naftne resurse i postrojenja, što će izazvati spor sa SAD i Britanijom; biće osnovan Pemex.
 20. 3. - Otkriveni asteroidi 1517 Beograd i 1675 Simonida (astronom Milorad B. Protić).
 24. 3. - U Japanu donesen Zakon nacionalne mobilizacije, ekonomija se stavlja u ratni režim, kontrola nad organizacijama i medijima. 
 27. 3. - U beogradskom Muzeju kneza Pavla otvorena velika Izložba italijanskog portreta kroz vekove.
 27. 3. - Podravinu pogodio jak potres, materijalne štete ima i u Zagrebu.
 27. 3. - Tajanstveni nestanak italijanskog fizičara Majorane na brodu između Palerma i Napulja.
 27. 3. - Završeni parlamentarni izbori u Bugarskoj, prvi od 1931. i prvi na kome su učestvovale žene (samo aktivno pravo, bez neudatih žena).
 28. 3. - Sastanak Hitlera i Konrada Henleina u Berlinu: čehoslovačkoj vladi postavljati neprihvatljive zahteve.
 30. 3. - U Splitu porinut razarač "Zagreb", prvi ratni brod izrađen u domaćem brodogradilištu.
 30. 3. - U Italiji kreiran čin Prvi maršal Imperije koji nose samo kralj i Musolini, čime se izjednačuju u komandi nad vojskom.

April/Travanj 
 1. 4. - Nestlé predstavio instant-kafu Nescafé. 
 4. 4. - Počinje Bitka na Segreu, niz okršaja do januara, republikanci zadržavaju nacionalističko nadiranje u Kataloniji. To obuhvata Balaguersku ofanzivu (april-maj), neuspešnu republikansku ofanzivu.
 6. 4. - Roy J. Plunkett otkrio politetrafluoroetilen, poznatiji po trgovačkoj oznaci teflon. 
 24. 3. - 7. 4. - Bitka kod Taierzhuanga, provincija Šantung, je prva veća kineska pobeda u ratu sa Japancima. 
 8. 4. - Uveče, jak ciklon na Jadranu, potonulo nekoliko jedrenjaka.
 9. 4. - Demonstracije u francuskom Tunisu, traži se parlament, dolazi do krvoprolića. 
 10. 4. - Édouard Daladier po treći put francuski premijer (do 1940), ministar inostranih poslova je Georges Bonnet, zastupnik appeasement-a i "svetog egoizma". Daladier dobija vanredna ovlašćenja 13-tog za rešenje valutnog problema i štrajkova. 
   10. 4. - Jednopartijski izbori za Rajhstag uvećane Nemačke i referendum o priključenju Austrije. 
 11. 4. - Jackie Coogan tužio majku i očuha koji su potrošili skoro sav novac koji je zaradio kao dete glumac. 
 14. 4. - Kontekst Zimskog rata: počinju sovjetsko-finski pregovori o stvaranju tampon-zone za zaštitu Lenjingrada u slučaju nemačko-sovjetskog rata. 
 15. 4. - Tokom Aragonske ofanzive, španski Nacionalisti izbili na Sredozemno more, čime je Katalonija odsečena od ostatka Republike.
 16. 4. - U Rimu zaključeni Uskršnji sporazumi između Britanije i Italije - priznata italijanska okupacija Etiopije u zamenu za povlačenje Italijana iz Španije nakon rata.
 16/17. 4. - U Rumuniji uhapšen Corneliu Zelea Codreanu i ostalo vođstvo Gvozdene garde, optuženi da su spremali pobunu. 
 18. 4. - Izašao Action Comics 1, prva sveska serijala koji traje do 2011, prva pojava Superman-a. 
 18. 4. - Kod Rajhenburga (Brestanica kod Krškog) pao avion Savoja-marketi, koji je rumunjsko zrakoplovstvo kupilo od Italije, poginuli časnici.
 19. 4. - Aragonska ofanziva okončana ubedljivom nacionalističkom pobedom. 
 20. 4. - Premijera filma Olympia redateljice Leni Riefenstahl. 
 20. 4. - Sneg pada u celoj Jugoslaviji, u Sarajevu 20 cm, u beogradskoj Posavini oko 10.
 21. 4. - Kreće Nemačka ekspedicija na Tibet, na čelu sa Ernstom Schäferom (na Lhasu stižu sledećeg januara). 
 23. 4. - Sudetski Nemci traže punu autonomiju u Čehoslovačkoj.
 25 - 26. 4. - Prvi kongres Jugoslovenskog radničkog saveza (Jugoras), vladinog sindikata.
 27. 4. - Albanski kralj Zog se venčao u Tirani sa groficom Géraldine Apponyi. 
 30. 4. - Prikazan crtani film Porky's Hare Hunt u kome se pojavljuje zec nalik budućem Dušku Dugoušku/Zekoslavu Mrkvi.

Maj/Svibanj 
 24. 3. - 1. 5. - Bitka za Xuzhou: Japanci uspevaju zauzeti grad, ali većina kineskih trupa se uspeva probiti iz okruženja. 
 3 - 9. 5. - Hitler u poseti Italiji. 
   3. 5. - Uhapšen Stanislav Kosior, zamenik predsednika sovjetske vlade i bivši šef ukrajinske partije (streljan sledećeg februara). 
 poč. maja - Josip Broz u Sloveniji formirao Privremeno rukovodstvo KPJ (zvanična verzija?).
 11. 5. - U Nemačkoj potpisan zakon o gradnji kanala Rajna – Majna – Dunav.
 12. 5. - Japanci zauzeli luku Amoj (Xiamen), deo plana za blokadu Kine. 
 14. 5. - Prikazan film The Adventures of Robin Hood sa Errolom Flynnom. 
 14. 5. - Mussolinijev govor u Đenovi: Streza je mrtva, Italija se drži Osovine.
 15. 5. - Meksička država San Luis Potosi proglasila neustavnom vladu preds. Cardenasa - pobunu predvodi Saturnino Cedillo.
 maj - U Zenici je puštena u rad i četvrta Simens-Martenova peć, najveća, kapaciteta 30.000 tona (prethodne tri ukupno 50.000).
 maj - "Lovćen" je plovio međubalkanskom turističkom linijom Sušak - Konstanca.
 maj - "Majska provala" na Tehničkom fakultetu u Beogradu, zaplenjen komunistički štampani materijal, uhapšeno mnogo studenata (među kojima Rifat Burdžević).
 maj - Devalviran francuski franak.
 21. 5. - Delimična mobilizacija u Čehoslovačkoj nakon glasova o gomilanju nemačke vojske na granici, Francuska i Britanija upozoravaju Nemačku.
 21. 5. - Masakr u Tsujami: jedan Japanac ubio 30 svojih suseljana blizu Tsujame (do 1982. najgore masovno ubistvo koje je počinio pojedinac).
 22. 5. - U Beogradu prvi put priređene automobilske i motociklističke trke (ulice Dušanova i Strahinića bana), pobednik je Boško Milenković.
 23. 5. - U Roterdamu ubijen šef Organizacije ukrajinskih nacionalista Jevhen Konovalec. Nasleđuje ga Andrij Melnik, lider umerene struje (Banderina frakcija se izdvaja 1940).
 25. 5. - Sovjetski ambasador u SAD Trojanovski izjavljuje da je SSSR spreman da brani Čehoslovačku (SAD i Britanija ignorišu).
 25. 5. - Španski građanski rat: nacionalisti bombardovali Alicante, preko 300 poginulih civila.
 26. 5. - Hitler polaže kamen-temeljac fabrike Volkswagen u selu Fallersleben u donjoj Saksoniji. 
 28. 5. - Na Beogradskom sajmištu otvorena Prva međunarodna vazduhoplovna izložba, narednih dana je postavljena i kula za skakanje padobranom. Izložbu je posetila i nemačka bombarderska grupa na čelu sa gen. Försterom.
 28. 5. - Hitler drži konferenciju sa generalima: naređuje pojačanje snage vojske i vazduhoplovstva i gradnju fortifikacija na francuskoj granici.

Jun/Juni/Lipanj 

 4. 6. - Sigmund Freud napustio Beč, dva dana kasnije stiže u London. 
 4. 6. - Hajduk Jorgovan Mihailović ubijen kod Žagubice, sledi velika potera za njegovim ranjenim drugom Pavlom Dokićem.
 6. 6. - Drugi japansko-kineski rat: Japanci zauzeli Kaifeng na Žutoj reci, bliže se Zhengzhou. Kako bi zaustavili japansko nadiranje, nacionalisti probijaju nasipe - Izlivanje Žute reke odnosi ne manje od 400.000 života.
 9. 6. - U Sarajevu ustoličen novi reis-ul-ulema Fehim Spaho. Istog dana je izvedena prva proba motornog voza, zvanog "Ludi Sarajlija", koji je mestimično dostizao brzinu 74 km/h.
  9. 6. - Srušena glavna sinagoga u Minhenu. 
 11. 6. - 4. 7. - Međunarodna nadrealistička izložba u Londonu. 
 11. 6. - 27. 10. - Bitka za Wuhan, najduža u Drugom kinesko-japanskom ratu. 
 13. 6. - Genrih Ljuškov, šef NKVD SSSR na Dalekom istoku, prebegao Japancima u Mandžuriji. 
 15. 6. - László Bíró u Britaniji patentirao hemijsku olovku.
 17. 6. - Izbori u Irskoj: De Valerin Fianna Fáil prvi put osvaja apsolutnu većinu.
 4 - 19. 6. - Svjetski kup u Francuskoj: Italija-Mađarska 4:2 u finalu, Italija odbranila titulu. 
 19. 6. - Preteča Jadranske magistrale: otvoren turistički put Šibenik - Biograd na Moru.
 22. 6. - Tamnoputi Joe Luis nokautirao za dva minuta i četiri sekunde Nemca Maxa Schmelinga u revanš-meču. 
 22. 6. - Student Krešimir Blažević iz Mostara ustrelio četvoricu na beogradskoj železničkoj stanici, dvojicu smrtno.
 24. 6. - Meteor eksplodirao iznad mesta Chicora, Pennsylvania.
 24. 6. - Vlada KJ donela uredbu o osnivanju akcionarskog društva "Jugoslovenski čelik" s kapitalom od 600 miliona dinara - udruženi rudnici u Zenici, Brezi i Ljubiji sa železarom u Zenici (osnovano u Sarajevu 31. jula).
 25. 6. - Douglas Hyde je prvi predsednik Irske (mada još uvek nije formalno proglašena za republiku).
 25. 6. - Propisano osmočasovno radno vreme na jugoslovenskim trgovačkim pomorskim brodovima.
 28. 6. - U Spomenik Neznanom junaku na Avali prenete kosti Neznanog junaka.
 28. 6. - U Splitu porinut razarač "Ljubljana" (u službi od septembra 1939).

Jul/Juli/Srpanj 
 1. 7. - Osnovan Stadt des KdF-Wagens bei Fallersleben, naselje za radnike Volkswagena, od 1945. Wolfsburg. 
 2. 7. - Osvećena nova fabrika za elektrolizu bakra u Boru. Istog dana objavljeno da je vlada KJ donela uredbu o podizanju topionice olova u Zvečanu i cinka u Šapcu - nije dozvoljen izvoz rude ni koncentrata olova a cinka ograničeno.
 2. 7. - Masakr na brodu "Rad" u Antverpenu: mornar ubio zapovednika i još trojicu i ranio dvojicu.
 3. 7. - Britanska parna lokomotiva Mallard postavila svetski rekord - 202 km/h.
 3. 7. - Francuzi postavili garnizon na Paracelskim ostrvima istočno od Vijetnama.
 5. 7. - Premijer Stojadinović pustio u rad hidrocentralu "Sveti Andrej" na Treski, snage 4,4 MW.
 5. 7. - Komitet o neintervenciji u Španski građanski rat postiže sporazum da se povuku svi strani dobrovoljci - vlade Nemačke i Italije ignoriraju.
 6 - 15. 7. - Evijanska konferencija: nijedna evropska zemlja ne želi primiti nemačke Jevreje, Amerika bi primila samo 27.370.
 7. 7. - Turske trupe ušle u Aleksandretu, po sporazumu sa Francuzima.
 10. 7. - Osvećena restaurirana Katedrala u Reimsu.
 11. 7. - Jugoslovensko-turska konvencija o preseljenju 25.000 albanskih porodica u Tursku tokom 1939-44.
 12. 7. - Prvi voz na pruzi uskog kolosjeka Bileća - Nikšić, prvoj željezničkoj vezi Crne Gore sa ostatkom zemlje (radi do 1976).
 14. 7. - Howard Hughes postavio novi rekord - avionom oko sveta za 91 sat.
   14. 7. - U Italiji objavljen Manifest rase, priprema za antisemitske rasne zakone. 
 16. 7. - Japan objavio da se odriče Olimpijade 1940 u Tokiju, zatim dodeljene Helsinkiju. 
 18. 7. - Douglas Corrigan preleteo Atlantik do Irske - poleteo iz Njujorka i navodno greškom krenuo na istok umesto na zapad u Kaliforniju, zbog čega je dobio nadimak Wrong Way Corrigan.
 20. 7. - Počeo redovan saobraćaj motornim vozovima uskotračnom prugom Beograd-Dubrovnik - 16,5 sati po redu vožnje umesto 24 (skupi su i poluprazni, ukinuti maja 1940.).
 21. 7. - U Buenos Airesu potpisan mir između Bolivije i Paragvaja, nakon Rata za Čako 1932-35: Paragvaj dobija 3/4 tj. 52.000 kv.km severnog Čaka (očekivana nafta je otkrivena tek 2012).
 22. 7. - Poljski avion Lockheed 14-H Super Electra pao u Rumuniji - 14 mrtvih.
 23. 7. - Španski republikanci zaustavili na liniji XYZ nacionalističko napredovanje ka Valensiji, republikanskoj prestonici.
 23. 7. - Prva međunarodna utakmica ženskoga nogometa u Zagrebu, došle gošće iz Češke.
 24. 7. - Dvokrilac pao na aeromitingu blizu Bogote, ukupno 53 mrtvih.
 25. 7. - Republikanci započinju za njih katastrofalnu Bitku na Ebru, najdužu bitku Španskog građanskog rata (do novembra).
   25. 7. - Od Irgunove bombe gine 43 Arapa na pijaci u Haifi. 
   25. 7. - Franz Josef II. postaje knez Lihtenštajna (do 1989). 
 28. 7. - Pobuna protiv grčkog diktatora Metaxasa u Haniji na Kritu brzo ugušena.
 28. 7. - U Brazilu ubijen romantizovani bandit Lampião (kraj "socijalnog banditizma" Cangaço). 
 28. 7. - Avion Hawaii Clipper nestao na putu iz Guama u Manilu sa 15 osoba (šest putnika i devet članova posade).
 29. 7. - 11. 8. - Bitka kod jezera Hasan, prvi od Sovjetsko-japanskih pograničnih sukoba - Japanci upali na sovjetsku teritoriju.
 ca. 30. 7. - Završen autoput Beograd - Novi Sad.
 31. 7. - Solunski sporazum između Bugarske i Balkanskog pakta (Jugoslavija, Rumunija, Grčka, Turska): Bugarskoj dozvoljeno ponovno naoružavanje.
   31. 7. - Republikanci započinju neuspešnu opsadu Gandese u Kataloniji (do novembra). 
 31. 7. - Finale evropske zone Davis Cupa u Berlinu: Njemačka - Jugoslavija 3:2.

 leto - Vrhunac Arapske pobune u Palestini.

Avgust/August/Kolovoz 
 1. 8. - Sedište Dunavske komisije prelazi iz Beča u Beograd.
 3. 8. - Britanska Runcimanova misija stigla u Prag radi posredovanja između čehoslovačke vlade i partije sudetskih Nemaca - vrši veći pritisak na vladu. 
 8. 8. - Počela gradnja uskotračne pruge Banja Luka - Tuzla - Valjevo - Beograd, počevši od deonice Banja Luka - Čelinac.
 14. 8. - Vlatko Maček došao u Beograd na razgovore sa šefovima Udružene opozicije, pozdravljen je od mase Beograđana.
 avgust - Osnovan Koncentracioni logor Mauthauzen u Austriji.
 17. 8. - Po Hitlerovom dekretu, SS-Verfügungstruppe (dispozicione trupe SS) nisu deo ni vojske ni policije, već su na raspolaganju Fireru (od 1940. Waffen-SS). 
 18. 8. - Načelnik nemačkog generalštaba gen. Ludwig Beck daje ostavku jer se ne slaže sa otvaranjem rata protiv Čehoslovačke - ali Hitler je pridobio ostale generale; novi načelnik je gen. Franz Halder.
 21. 8. - Dimitrije Ljotić povređen na konferenciji u Preljini kod Čačka, dva seljaka ranjena vatrenim oružjem. 
 22. 8. - Bledski sporazum između Mađarske i zemalja Male Antante (Čehoslovačka, Rumunija, Jugoslavija): Mađarskoj je dozvoljeno ponovno naoružavanje.
 22. - 25. 8. - Mađarski regent Miklós Horthy u poseti Nemačkoj, prisustvuje reviji ratne mornarice kod Kila i velikoj paradi u Berlinu. 
 24. 8. - Josip Broz u Moskvi (hotel "Luks").
 24. 8. - Arapski napadači ubili britanskog komesara u Dženinu, Waltera Moffatta.
 24. 8. - Incident Kweilin: Japanci oborili putnički avion DC-2 iznad Kine - prvi takav događaj u istoriji.

Septembar/Rujan 
 5. 9. - U SSSR prikazan film "Profesor Mamlok", prvi o progonu Jevreja u Nemačkoj. 
 5. 9. - Otkazana odsustva u francuskoj vojsci i pozvani neki rezervisti specijalisti, u vezi Mažinoove linije.
 5 - 12. 9. - Poslednji Nirnberški sabor (Reichsparteitag), "Sabor Velike Nemačke", u centru pažnje je situacija sa Čehoslovačkom.
 7. 9. -  Sirijski Sandžak Aleksandreta postaje Država Hataj, sledeće godine priključena Turskoj.
 10. 9. - Otvoren Beogradski jesenji sajam, na kome je firma "Filips" prvi put na Balkanu predstavila televiziju (prva proba odrađena dan ranije).
 12. 9. - Hitlerov govor u Nirnbergu - napada Čehe, pribaviće "prava" Sudetskim Nemcima ako ih sami ne dobiju.
 13. 9. - Pristalice Konrada Henleina dižu pobunu u Sudetima, proglašeno vanredno stanje.
 14. 9. - Železnička nesreća u stanici Ovčar Banja kod Čačka, šest mrtvih na mestu.
 15. 9. - Neville Chamberlain se sastaje sa Hitlerom u Berchtesgadenu.

 septembar - Dersimski masakr: dovršavaju se operacije protiv kurdskih pobunjenika u provinciji Dersim (Tunceli). 
 18. 9. - Britanija i Francuska neće ratovati zbog Čehoslovačke, SSSR će ispuniti svoje obaveze ako to učini i Francuska.
 19. 9. - Anglo-francuski predlog: ustupiti Sudete Nemačkoj, neutralizovati ostatak Čehoslovačke. 
 19. 9. - Mussolini posetio pogranično mesto Planina, izražava prijateljstvo sa jugoslovenskim narodom.
 21. 9. - Neuobičajeni uragan pogađa Novu Englesku u SAD, preko 700 mrtvih.
 22. 9. - General Jan Syrovy čehoslovački premijer nakon ostavke Milana Hodže. U razgovoru sa Čemberlenom, Hitler traži okupaciju Sudeta do 1. oktobra; Čemberlen se privremeno predomislio, Česima savetuje mobilizaciju.
 23. 9. - Mobilizacija čehoslovačke armije; Poljska gomila vojsku na čehoslovačkoj granici - SSSR ih upozorava da ne napadaju.
 24. 9. - U 01:30 Čemberlen i Hitler završavaju razgovore o Sudetima, prihvatanjem Hitlerovih zahteva (Godesberg Memorandum), što u početku svi ostali odbijaju.
 29/30. 9. - Minhenski sporazum - bez učešća Čehoslovačke odlučeno da Sudeti pripadnu Nemačkoj.
 30. 9. - Premijer Neville Chamberlain se vraća u London i izjavljuje da se vratio iz Nemačke sa "mirom za naše doba".

Oktobar/Listopad 

 1. 10. - Nemačke trupe ulaze u Sudete (Sudetenland).
 oktobar, početkom - Služavka Ana Višner iz okoline Celja uhapšena pod optužbom da je ubila šestoro dece svojih različitih poslodavaca.
 2. 10. - Arapska pobuna u Palestini, Tiberijaski masakr - Arapi ubili 19 Jevreja, od toga 11 dece.
   2. 10. - Poljska vojska ušla u čehoslovačku Tješinsku oblast. 
 4. 10. - Republikanske španske snage počinju povlačenje stranih dobrovoljaca, prema sporazumu od 5. jula.
 5. 10. - Čehoslovački predsednik Edvard Beneš dao ostavku (napustio zemlju 22. 10.).
 6. 10. - Žilinski sporazum: Slovačka dobila punu autonomiju u okviru nove Češko-Slovačke (zajednički su odbrana, inostrani poslovi i finansije).
 7. 10. - Prikazan Hitchcockov film The Lady Vanishes. 
 8. 10. - Potkarpatska Rusija, najistočniji deo Čehoslovačke, dobija autonomiju kao Karpato-Ukrajina.

 10. 10. - Završena nemačka okupacija Sudeta i poljska okupacija Tješina.
 10. 10. - Raspuštena jugoslovenska skupština, izbori u decembru.
 10. 10. - U Beogradu osvećena Palata Poštanske štedionice, Glavne pošte i Glavnog telegrafa, poznata kao Palata Glavne pošte.
 10. 10. - U Sofiji ubijen načelnik bugarskog generalštaba Jordan Peev. 
 11. 10. - Završena Bitka kod Wanjialinga, Kinezi uništili dve japanske divizije. 
 oktobar, sredinom - "Poslednji homoljski hajduk" Pavle Dokić izvršio samoubistvo u Brodici kod Kučeva, nakon što je ranjen u pokušaju silovanja.
 21. 10. - Japanske trupe ušle u Kanton. 
 24. 10. - "Prijateljski ručak" ministra von Ribbentropa i poljskog ambasadora Lipskog: od Poljske se zahteva da mora predati Slobodni Grad Danzig, dati ekstrateritorijalna prava Nemcima u Poljskom koridoru i pristupiti Anti-Kominterna paktu.
 27. 10. - Drugi kinesko-japanski rat, Bitka za Vuhan - Japanci osvajaju grad uz velike žrtve, kineska prestonica premeštena u Čungking.
 27. 10. - DuPont objavio ime svog novog sintetičkog vlakna: najlon.
 28. 10. - Nemačka vlada proteruje 12.000 poljskih Jevreja, Poljska prima samo 4.000, koji moraju živeti na ničijoj zemlji na granici.
   28. 10. - Veliki požar u centru Marseillea. 
   28. 10. - Oproštajna parada Internacionalnih brigada u Barseloni. 
 30. 10. - Emitovana senzacionalna radio-drama Orsona Velsa "Rat svetova", o napadu Marsovaca.
   30. 10. - Kandidat Narodnog fronta Pedro Aguirre Cerda tesno pobedio na izborima za predsednika Čilea (mandat od 25. 12. do 1941).

Novembar/Studeni 

 1. 11. - Konjske trke: Seabiscuit pobedio War Admirala u Baltimoru za četiri dužine.
 2. 11. - Prva Bečka arbitraža - jug Slovačke i jugozapad Karpato-Ukrajine dodeljeni Mađarskoj (mađarske trupe prelaze Dunav 5. 11.).
 7. 11. - Poljski Jevrejin Herschel Grynszpan, čija je porodica nedavno proterana iz Nemačke, smrtno ranio trećeg sekretara nemačke ambasade u Parizu Ernsta vom Ratha - umire dva dana kasnije.
 8. 11. - U Šapcu otvorena hemijska industrija "Zorka", preseljena iz Subotice.
 9./10. 11. - Kristalna noć u Njemačkoj: uništavanje jevrejskih lokala i sinagoga, nasilje prema Jevrejima uz veći broj mrtvih, u organizaciji nacista, predstavljeno kao spontana reakcija. Jevrejima će biti nametnuta kolektivna kazna od milijardu maraka, donesene nove zabrane i ograničenja. 
 10. 11. - Umro Mustafa Kemal Atatürk, prvi predsednik Turske, nasleđuje ga İsmet İnönü (do 1950).
 12. 11. - Francuski ministar finansija Paul Reynaud uvodi niz zakona koji trebaju povećati francusku produktivnost - poništava se većina ekonomskih i socijalnih zakona Narodnog fronta.
 13. 11. - Počinje Požar u Changsha, spaljivanje grada da ne padne Japancima u ruke, preko 30.000 mrtvih.
 16. 11. - Završena Bitka na Ebru - odlučujući poraz španskih Republikanaca.
 16. 11. - Albert Hofmann sintetisao LSD u Sandozovoj laboratoriji u Bazelu (efekti otkriveni 1943). 
 16. 11. - Halifax Slasher, masovna histerija u engleskom gradu Halifax traje do kraja meseca jer neko navodno napada žene.
 16. 11. - Probijen tunel za isušivanje Vrgorskog jezera prema Bačinskom.
 17. 11. - U Italiji doneseni antisemitski rasni zakoni.
 20. 11. - Beogradsko "Vreme" uvodi "svetlosni dnevnik" tj. tiker na vrhu svoje zgrade.
 20. 11. - Ustoličen mukačevsko-prešovski episkop Vladimir Rajić.

 21. 11. - Knez namesnik Pavle i kneginja Olga stigli u posetu Londonu.
   21. 11. - Ataturkova sahrana u Ankari, jugoslovenski odred je jedan od osam stranih koji učestvuju u defileu. 
 25. 11. - Lavrentij Berija je novi ministar unutrašnjih poslova SSSR umesto Ježova (1938-45. i 1953.) - popuštanje Velike čistke. 
 26. 11. - Prikazan film Angels with Dirty Faces. 
 27. 11. - Sukob grupe pristalica HSS i žandarmerijske patrole u Primoštenu, četvoro (petoro) mrtvih. 
 27. 11. - Bačene dve bombe u Temišvarskom pozorištu, četvoro mrtvih - Gvozdena garda celog meseca vodi kampanju terora protiv Jevreja u Banatu i južnoj Transilvaniji.
 29/30. 11. - Corneliu Zelea Codreanu i još 13 gardista ubijeno "u pokušaju bekstva" u Rumuniji. Na čelu garde ostaje ekstremista Horia Sima.
 30. 11. - Pokušaj generalnog štrajka u Francuskoj nije uspeo.
 30. 11. - Zasedanje fašističkog parlamenta u Italiji, u "spontanim" manifestacijama se zahtevaju "Tunis, Džibuti, Korzika!" - dolazi do zategnutosti sa Francuskom i nereda u Tunisu.
 30. 11. - Emil Hácha novi čehoslovački predsednik.
 30. 11. - Letak, navodno odobren od Vlatka Mačeka, poziva Zagrepčane da ne ističu državne zastave na Dan ujedinjenja.

Decembar/Prosinac 

 1. 12. - U Zagrebu otvoren Dom likovnih umjetnosti kralja Petra I. Velikoga Oslobodioca, poznat i kao Meštrovićev paviljon. Prva izložba je "Pola vijeka hrvatske umjetnosti", otvorena 18. prosinca. Slikar Ljubo Babić je vodio kampanju protiv izložbe i paviljona.
 1. 12. - U Moskvi prikazan film "Aleksandar Nevski". 
 2. 12. - Kindertransport: prva grupa jevrejske dece stiže u Englesku, do izbijanja rata ih stiže blizu 10.000. 
 6. 12. - Nemačko-francuska izjava smatra međusobne granice konačnim. 
 7. 12. - Knez Pavle u poseti Francuskoj. 
 8. 12. - Himmlerov cirkular o borbi protiv "ciganske napasti" (→ Porajmos). 
 9/10. 12. - U Stojniku kod Aranđelovca ubijen Miloje Ignjatijević Koreja, poslednji šumadijski hajduk.
 10. 12. - U Stokholmu dodeljene Nobelove nagrade; Enrico Fermi se ne vraća u Italiju, već odlazi u SAD a Richard Kuhn će dobiti nagradu tek posle rata, jer je zbog kontroverze oko Carla von Ossietzkog Nemcima zabranjeno da primaju Nobelove nagrade.
 11. 12. - Parlamentarni izbori: Stojadinovićeva JRZ 54,1 % glasova i 304 poslanika, Udružena opozicija (srpske i hrvatske opozicione stranke na čelu sa Vlatkom Mačekom) 44,9 % glasova i 68 poslanika, Ljotićev "Zbor" 1 % glasova, bez poslanika. Opozicija ostvarila uspeh u Savskoj i Primorskoj banovini, što vlast objašnjava "Mačekovim terorom". JRZ je dobila većinu u 234 sreza, Udružena opozicija u 120 a Ljotić u dva. U Valjevu ubijeni socijalista Miljko Korać i radnik Dragan Nikolić.
 11/12. 12. - Automobil naleteo na grupu seljaka u Batajnici, više stradalih, uključujući jednog putnika automobila koji je ustreljen.
 12. 12. - Knez Pavle Karađorđević na naslovnoj strani američkog magazina "Time" (potpis: "If I only had more time!")

 15. 12. - Osnovan Front nacionalnog preporoda kao jedina partija u Rumuniji.
 decembar - Adolf Hitler je "Čovek godine" časopisa Time (najuticajnija osoba godine).
 decembar - Prestanak aktivnosti Zelene internacionale, čije je sjedište bilo u Pragu - reaktivirana 1947.
 17. 12. - Nemački fizičar Otto Hahn otkriva nuklearnu fisiju.
 19. 12. - Velika hladnoća u Evropi zahvatila i Jugoslaviju: u Glamoču -22, u Splitu juče -5.
 20. 12. - Vladimir Zvorikin konačno dobio patent za ikonoskop, 15 godina nakon prijave. 
 21. 12. - Milan Stojadinović dao ostavku, odmah dobio mandat za novu vladu i sastavio je istog dana.
 21. 12. - Savet Reis ul Uleme i Ulema Medžlisa u Sarajevu zabranio sklapanje brakova muslimana sa nemuslimankama pred Šerijatskim sudovima.
 22. 12. - Kod Južne Afrike ulovljena riba coelacanth, za koju se mislilo da je izumrla.
 22. 12. - Objavljeno da Italija otkazuje sporazum sa Francuskom iz 1938. (koji, doduše, nije ni bio ratifikovan).
 23. 12. - Franko započinje uspešnu Katalonsku ofanzivu - do februara pada cela pokrajina sa Barselonom.
 24. 12. - Prikazan film The Dawn Patrol sa Errolom Flynnom.
 24/25. 12. - Sudar vozova na jugu rumunske Besarabije - 85 mrtvih, 320 povređenih.
 28. 12. - Prekinuti diplomatski odnosi između Irana i Francuske, pod izgovorom satiričnih članaka (reč za "mačku" i "šaha" se izgovara "ša" na francuskom, obnovljeni u martu).

Kroz godinu 

 U Beogradu ima 2.530 putničkih i 582 teretna automobila.
 Prosečna osigurana nadnica u Jugoslaviji 1938. iznosi 23,64 dinara.
 Pištolj Walther P38.
 Konrad Zuse napravio programabilni mehanički računar Z1.

Rođenja

Januar/Siječanj 
 1. 1. - Vladimir Trifunović, general JNA († 2017)
 1. 1. - Ante Dabro, australski umjetnik hrvatskog porijekla
 5. 1. - Svetozar Vlajković, književnik i novinar
 5. 1. - Juan Carlos I, kralj Španjolske
 6. 1. - Adriano Celentano, pevač, glumac
 7. 1. - Amfilohije Radović, mitropolit crnogorsko-primorski († 2020)
 8. 1. - Atanasije Jevtić, episkop zahumsko-hercegovački († 2021)
 12. 1. - Saša Gruden, glumac i reditelj
 19. 1. - Marko Culej, prvi varaždinski biskup († 2006.)
 21. 1. - Wolfman Jack, DJ, glumac († 1995)
 23. 1. - Miroslav Rankov, istoričar književnosti, sekretar Matice srpske († 2007)
 23. 1. - Vladimir Veselica, hrvatski političar i ekonomist († 2013)
 25. 1. - Vladimir Visocki, sovjetski pevač, glumac († 1980)
 26. 1. - Zvonimir Majdak, književnik († 2017)
 26. 1. - Ferdinand Radovan, hrvatski operni pjevač († 2009.)
 29. 1. - Husein Kurtagić, kompozitor, harmonikaš († 2008)
 30. 1. - Islam Karimov, predsednik Uzbekistana († 2016)
 31. 1. - Beatrix, kraljica Nizozemske

Februar/Veljača 
 3. 2. - Dušan Mitević, novinar, direktor RTS († 2003)
 8. 2. - Lidija Pilipenko, srpska balerina i koreograf († 2020)
 12. 2. - Judy Blume, spisateljica
 13. 2. - Oliver Reed, glumac († 1999)
 23. 2. - Jiří Menzel, režiser, glumac († 2020)

Mart/Ožujak 
 6. 3. - Radmilo Armenulić, teniser i trener
 8. 3. - Milan Galić, fudbaler († 2014)
 17. 3. - Rudolf Nurejev, baletski igrač († 1993)
 24. 3. - David Irving, engleski historičar i poricatelj Holokausta

April/Travanj 
 4. 4. - Melita Bihali, glumica († 2023)
 8. 4. - Radislav Trkulja, slikar, dir. Muzeja savremene umetnosti u Bg.
 8. 4. - Kofi Annan, generalni sekretar UN, nobelovac za mir († 2018)
 9. 4. - Viktor Černomirdin, ruski političar († 2010)
 15. 4. - Claudia Cardinale, glumica
 18. 4. - Stanko Poklepović, hrvatski nogometni trener  († 2018)
 26. 4. - Božo Biškupić, hrvatski političar
 30. 4. - Dragiša Kalezić, književnik

Maj/Svibanj 
 8. 5. - Jean Giraud, autor stripa, dizajner († 2012)
 9. 5. - Charles Simić, književnik († 2023)
 16. 5. - Ivan Sutherland, programer, pionir interneta
 21. 5. - Anto Gardaš, hrvatski književnik († 2004)
 22. 5. - Mirjana Marić, modna kreatorka († 2021)
 24. 5. - Mihajlo Janketić, glumac († 2019)
 28. 5. - Jerry West, košarkaš, trener, simbol NBA

Jun/Juni/Lipanj 
 4. 6. - Slobodan Bukvić, novinar i urednik TV Beograd († 2010)
 6. 6. - Iva Marjanović, hrvatska glumica
 10. 6. - Branislav Glumac, književnik
 16. 6. - Kemal Coco, bosanskohercegovački novinar i književnik
 20. 6. - Stjepan Šiber, general ARBiH († 2016)
 28. 6. - Leon Panetta, direktor CIA
 30. 6. - Mirko Novosel, hrvatski košarkaški trener († 2023)

Jul/Juli/Srpanj 
 2. 7. - David Owen, britanski političar, posrednik u eks-Jugoslaviji
 4. 7. - Bill Withers, kantautor († 2020)
 8. 7. - Aleksandar Vasiljević, general JNA, kontraobaveštajac
 9. 7. - Brian Dennehy, glumac († 2020)
 18. 7. - Radomir Reljić, srpski slikar († 2006)
 18. 7. - Paul Verhoeven, filmski režiser
 19. 7. - Vladeta Kandić - Bata Kanda, harmonikaš, pevač
 20. 7. - Natalie Wood, američka glumica († 1981)
 20. 7. - Diana Rigg, engleska glumica († 2020)
 21. 7. - Janet Reno, prva žena državni tužilac SAD († 2016)
 22. 7. - Terence Stamp, glumac 
 28. 7. - Arsen Dedić, pjevač, muzičar i književnik († 2015)
 28. 7. - Alberto Fujimori, predsednik Perua
 28. 7. - Luis Aragonés, fudbaler, trener († 2014)
 30. 7. - Zoran Hristić, kompozitor († 2019)
 31. 7. - Anđelko Runjić, hrvatski političar († 2015)

Avgust/August/Kolovoz 
 3. 8. - Terry Wogan, RTV novinar BBC-ja († 2016)
 6. 8. - August Kovačević, hrvatski jezikoslovac, akademik HAZU
 8. 8. - Otto Rehhagel, fudbaler, trener
 9. 8. - Leonid Kučma, predsednik Ukrajine
 9. 8. - Rod Laver, australski tenisač
 11. 8. - Ante Kostelić, hrvatski skijaški trener
 22. 8. - Fedor Kritovac, hrvatski arhitekt i kritičar († 2011.)
 29. 8. - Dragan Kolundžija, književnik
 29. 8. - Elliott Gould, glumac

Septembar/Rujan 
 13. 9. - Alek Vukadinović, pesnik
 19. 9. - Gordan Mihić, književnik, reditelj († 2019)
 23. 9. - Romy Schneider, glumica († 1982)
 24. 9. - Marin Hraste, dekan FKIT, akademik HAZU († 2023)
 28. 9.. - Ljubo Stipišić, hrvatski glazbenik, skladatelj i folklorist († 2011.)
 28. 9. - Ben E. King, soul i R&B pevač († 2015)
 30. 9. - Ljubomir Madžar, ekonomista

Oktobar/Listopad 
 3. 10. - Tereza Kesovija, hrvatska pjevačica
 3. 10. - Eddie Cochran, rockabilly muzičar († 1960)
 5. 10. - Tomislav Babić, hrvatski filozof apsurda
 9. 10. - Heinz Fischer, predsednik Austrije
 12. 10. - Milutin Popović Zahar, violinista, kompozitor
 14. 10. - Farah Pahlavi, iranska carica
 17. 10. - Evel Knievel, "nebojša", zabavljač († 2007)
 22. 10. - Derek Jacobi, engleski glumac
 22. 10. - Christopher Lloyd, glumac
 28. 10. - Ljubiša Jeremić, književnik i teoretičar
 29. 10. - Momčilo Antonović, slikar i profesor

Novembar/Studeni 
 2. 11. - Sofija od Grčke, španska kraljica
 2. 11. - Pat Buchanan, američki političar
 5. 11. - Joe Dassin, američko-francuski pjevač († 1980.)
 5. 11. - Radivoj Korać-Žućko, srpski košarkaš († 1969)
 5. 11. - Milovan Ilić Minimaks, srpski humorista, radio-TV novinar († 2005)
 6. 11. - Branko Mikasinovich, novinar
 7. 11. - Dejan Đurović, glumac, voditelj
 8. 11. - Minja Subota, kompozitor, pevač, TV voditelj († 2021)
 8. 11. - Miraš Dedeić, lider CPC
 13. 11. - Jean Seberg, glumica († 1979)
 19. 11. - Ted Turner, medijski magnat
 20. 11. - Toma Zdravković, pevač († 1991)
 21. 11. - Manojlo Vukotić - Manjo, književnik, novinar, direktor "Novosti"
 29. 11. - Mirko Đorđević, književnik, verski analitičar († 2014)

Decembar/Studeni 
 9. 12. - Zehra Deović, pjevačica sevdalinki († 2015)
 16. 12. - Vera Čukić, srpska glumica
 16. 12. - Liv Ullmann, glumica
 19. 12. - Vasilije Tapušković, publicista, novinar, pred. AKUD "Krsmanović" († 2007)
 19. 12. - Vasilije Kačavenda, episkop zvorničko-tuzlanski
 23. 12. - Bob Kahn, pionir interneta
 26. 12. - Mirko Kovač, književnik († 2013)
 29. 12. - Jon Voight, glumac
 30. 12. - Ljiljana Molnar Talajić, operna umjetnica († 2007)

Kroz godinu 
 Uglješa Uzelac, gradonačelnik Sarajeva († 1997)
 Slobodan Pavlović (privrednik), graditelj Slobomira i Pavlovića mosta († 2021)
 Ivan Čolović, etnolog, antropolog
 Zvonimir Milčec, književnik
 Trivo Inđić, sociolog, političar

Smrti

Januar/Siječanj – Mart/Ožujak 
 15. 1. - Tomislav Maretić, gramatičar, leksikograf (* 1854)
 19. 1. - Branislav Nušić, srpski književnik i satiričar (* 1864.)
 21. 1. - Georges Méliès, pionir filma (* 1861)
   21. 1. - Rudolf Kolarić Kišur, književnik (* 1882)

 7. 2. - Harvey Samuel Firestone, proizvođač auto-guma (* 1868)
 11. 2. - Ante Pavelić (stariji), hrvatski političar (* 1869)
 13. 2. - Momčilo Nastasijević, pesnik (* 1894)

 1. 3. - Gabriele D'Annunzio, italijanski književnik i političar (* 1863)
 13. 3. - Clarence Darrow, američki pravnik (* 1857)
 15. 3. - Nikolaj Buharin, bivši član Politbiroa boljševičke partije, žrtva čistke (* 1888)
 15. 3. - Aleksej Rikov, bivši premijer SSSR, žrtva čistke (* 1881)
 15. 3. - Genrih Jagoda, bivši direktor NKVD, žrtva čistke (* 1891)
 15. 3. - Kamilo Horvatin, bivši član CK KPJ, žrtva čistke (* 1896.)
 28. 3. - Džemaludin Čaušević, bivši reis-ul-ulema (* 1870)

April/Travanj – Jun/Lipanj 
 3. 4. - Marko Nešić, kompozitor, tamburaš (* 1873)
 7. 4. - Suzanne Valadon, slikarka i model (* 1865)
 12. 4. - Fjodor Šaljapin, operski pevač (* 1873)
 15. 4. - César Vallejo, peruanski pesnik († 1891)
 april - Filip Filipović, rukovodilac KPJ, žrtva čistke (* 1878)
 25. 4. - Živko Pavlović, srpski general i vojni pisac (* 1871)
 27. 4. - Edmund Husserl, njemački filozof (* 1859.)

 4. 5. - Kanō Jigorō, osnivač džudoa (* 1860)
 7. 5. - Octavian Goga, rumunski književnik i bivši premijer (* 1881)
 16. 5. - Dragutin Vladisavljević, lekar, književnik, prevodilac (* 1875)
 29. 5. - Friedrich Salomon Krauss, seksolog, etnograf (* 1859)

 15. 6. - Ernst Ludwig Kirchner, slikar (* 1880)
 23. 6. - Cecilia Bowes-Lyon, grofica od Strathmora i Kinghorna, baka Elizabete II (* 1862)
 27. 6. - Dragutin Brahm, planinar (* 1909)
 30. 6. - Milan Rakić, srpski pisac i diplomata (* 1876)

Jul/Srpanj – Septembar/Rujan 
 4. 7. - Otto Bauer, austrijski političar (* 1881)
 4. 7. - Suzanne Lenglen, francuska teniserka (* 1899)
 12. 7. - Mihailo Isailović, pozorišni glumac i reditelj (* 1870)
 14. 7. - Artur Keršner, član KPJ, španski borac (* 1912)
 17. 7. - Robert Wiene, filmski režiser (* 1873)
 18. 7. - Marija od Edinburga, majka kraljice Marije (* 1875)
 25. 7. - Franz I, knez Lihtenštajna (* 1853)
 28. 7. - Marija Golubović-Cvetić, glumica (* 1846)
 29. 7. - Draga Spasić, operska pevačica i poz. glumica (* 1876)
 29. 7. - Boris Šumjacki, filmski radnik, žrtva čistke (* 1886)

 7. 8. - Konstantin Stanislavski, ruski kazališni glumac, režiser i teatrolog (* 1863.)
 12. 8. - Đoko Kovačević, član KPJ, španski borac (* 1912)
 16. 8. - Andrej Hlinka, slovački svećenik i političar (* 1864)
 16. 8. - Robert Johnson, blues kantautor i gitarista (* 1911)
 29. 8. - Béla Kun, mađarski komunistički političar (* 1886)

 15. 9. - Thomas Wolfe, američki književnik (* 1900.)
 21. 9. - Ivana Brlić-Mažuranić, hrvatska književnica (* 1874.)
 29. 9. - Alfred Krauss, austrougarski general (* 1862)

Oktobar/Listopad – Decembar/Prosinac 
 2. 10. - Alexandru Averescu, maršal Rumunije, bivši premijer (* 1859)
 5. 10. - Faustina Kowalska, katolička svetica (* 1905)
 7. 10. - Stjepan Ištvanek, učesnik Oktobarske revolucije, žrtva čistke (* 1895)
 13. 10. - E. C. Segar, tvorac Popaja (* 1894)
 17. 10. - Karl Kautsky, novinar, filozof-marksista (* 1854)
 19. 10. - Arsen Karađorđević, brat Petra I, otac kneza Pavla (* 1859)
   19. 10. - Đorđe Genčić, industrijalac, političar (* 1861)
 24. 10. - Ernst Barlach, njemački kipar i književnik (* 1870.)

 9. 11. - Ernst vom Rath, nemački diplomata (* 1909)
 10. 11. - Mustafa Kemal Atatürk, otac moderne Turske (* 1881)
 11. 11. - Vasilije Popović, mitropolit banjalučko-bihaćki (* 1860)
 14. 11. - Hans Christian Gram, bakteriolog (* 1853)
 17. 11. - Ante Trumbić, hrvatski političar (* 1864)
 30. 11. - Corneliu Zelea Codreanu, rumunski fašista, vođa Gvozdene garde (* 1899)

 15. 12. - Valerij Čkalov, sovjetski probni pilot (* 1904)
 decembar? - Stanko Dragić, rukovodilac KPJ, žrtva čistke (* 1898)
 24. 12. - Bruno Taut, nemački arhitekta, urbanista (* 1880)
 25. 12. - Karel Čapek, češki književnik (* 1890.)
 27. 12. - Emile Vandervelde, bivši predsednik Radničko-socijalističke internacionale (* 1866)
 28. 12. - Florence Lawrence, "prva filmska zvezda" (* 1886)

Kroz godinu 
 Lotika Cilermajer, uzor Lotike iz "Na Drini ćuprija" (* 1860)
 Ivan Matuzović, učesnik Oktobarske revolucije, žrtva čistke (* 1886)
 Radomir Vujović, rukovodilac KPJ, žrtva čistke (* 1895)
 Đuro Cvijić, rukovodilac KPJ, žrtva čistke (* 1896)
 Pavle Janićijević, komunista, žrtva čistke (* 1898)
 Nikola Kotur, rukovodilac KPJ, žrtva čistke (* 1899)
 Antun Mavrak, rukovodilac KPJ, žrtva čistke (* 1899)
 Nikola Orovčanac, komunista, žrtva čistke (* 1903)
 Stjepan Cvijić, rukovodilac KPJ, žrtva čistke (* 1905)
 Zvonimir Cerić, član KPJ, španski borac (* 1910)

Nobelova nagrada za 1938. godinu 
 Fizika: Enrico Fermi (demonstracije postojanja novih radioaktivnih elemenata proizvedenih neutronskom iradijacijom i za povezano otkriće nuklearnih reakcija izazvanih sporim neutronima)
 Kemija: Richard Kuhn (rad na karotenoidima i vitaminima [konkretno B2 i B6])
 Fiziologija i medicina: Corneille Heymans (otkriće uloge koju igraju sinusni i aortički mehanizmi u regulaciji respiracije)
 Književnost: Pearl S. Buck (za njene bogate i zaista epske opise seoskog života u Kini i za njena biografska remek-dela)
 Mir: Nansenov međunarodni ured za izbjeglice

Spoljne veze 
 Chronology 1938 , University of Indiana
 Religion: Reheaded , Time od 21. 3. 1938. (o izboru patrijarha Gavrila)
 YUGOSLAVIA: Optimist No. 1 , Time od 21. 3. 1938. (Stojadinovićev optimizam)
 Foreign News: Funk's Finance , Time od 31. oktobra 1938. (nemačka ekonomska politika)
 YUGOSLAVIA: Trustee , Time od 12. dec. 1938. (o položaju Jugoslavije)
 Letters, Dec. 19, 1938, Time (Pismo jednog Jevrejina iz Starog Bečeja)

Izvori 

1930-e
38
Godine